wannaphong/clean_thaiwikipedia huggingface dataset:
# วัดดับภัย (อำเภอเมืองเชียงใหม่)
วัดดับภัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่

วัดดับภัยตั้งวัดเมื่อ พ.ศ. 2120 ได้รับพระราชทานวิสุงคามสีมาเมื่อ พ.ศ. 2525 ชื่อเดิมคือ วัดอภัย หรือ วัดตุงกระด้าง ตามตำนานเล่าว่า เมื่อพญาอภัย ได้ล้มป่วยจึงมีการรักษาด้วยวิธีการต่าง ๆ อย่างไรก็ไม่ทุเลา จึงได้ตั้งจิตอธิษฐานต่อหน้าพระพักตร์ พระเจ้าดับภัย ขอให้อาการป่วยทุเลาลงซึ่งปรากฏว่าอาการเจ็บป่วยก็หายไปโดยฉับพลัน หลังจากนั้นพญาอภัย จึงได้ให้ลูกหลานและบริวารตั้งบ้านเรือนใกล้ ๆ บริเวณแห่งนี้และบูรณปฏิสังขรณ์พร้อมกับเรียกชื่อวัดว่า "วัดดับภัย" พร้อมกับอัญเชิญพระดับภัยมาประดิษฐานที่วัดแห่งนี้

อาคารเสนาสนะที่สำคัญ ได้แก่ วิหารศิลปะล้านนา หน้าบันประดับด้วยลายปูนปั้นพรรณพฤกษา ภายในพระวิหารประดิษฐานพระเจ้าดับภัย อุโบสถศิลปะล้านนาหน้าบันประดับด้วยปูนปั้นพรรณพฤกษาและดอกบัวบนกระจกสีฟ้า ภายในประดิษฐานพระพุทธรูปปางมารวิชัย และเจดีย์ศิลปะล้านนาตั้งอยู่บนฐานสี่เหลี่ยมถัดขึ้นไปเป็นชั้นมาลัยเถาแปดเหลี่ยมซ้อนกันสามชั้น เหนือขึ้นไปจากนี้หุ้มด้วยทองจังโก ภายในวัดยังมีบ่อน้ำอยู่หน้าวิหาร เชื่อว่าเป็นบ่อน้ำศักดิ์สิทธิ์ สมัยเจ้าอินทวโรรสสุริยวงษ์
# นิคมอุตสาหกรรมจะนะ
นิคมอุตสาหกรรมจะนะ เป็นโครงการพัฒนานิคมอุตสาหกรรมในอำเภอจะนะ จังหวัดสงขลา โดยครอบคลุมพื้นที่ประมาณ 20,000 ไร่ ในพื้นที่ ตำบลนาทับ ตำบลตลิ่งชัน และตำบลสะกอม โดยจะมีการผสมผสานของอุตสาหกรรมหนักและอุตสาหกรรมเบา ไม่ว่าโรงไฟฟ้า ท่าเรือน้ำลึก โซลาร์ฟาร์ม 

การพัฒนานิคมอุตสาหกรรมจะนะได้มีการประท้วงต่อต้านการพัฒนาเนื่องจากผลกระทบของสิ่งแวดล้อมที่จะทำให้เกิดมลภาวะทางน้ำกับพื้นที่โดยรอบ และการย้ายถิ่นฐานของประชาชน ในปัจจุบันอยู่ในช่วงการปรับเปลี่ยนผังเมือง จากเดิมเป็นที่ดินประเภทอนุรักษ์ชนบทและเกษตรกรรม (ผังเมืองสีเขียว) เป็นที่ดินประเภทอุตสาหกรรม (ผังเมืองสีม่วง)

 แผนการพัฒนานิคมอุตสาหกรรม 
แผนการพัฒนาโดยบริษัทมหาชน 2 บริษัท บริษัท ไออาร์พีซี จำกัด (มหาชน) และ บริษัท ทีพีไอ โพลีน เพาเวอร์ จำกัด (มหาชน)ฐานเศรษฐกิจ, โครงการนิคมอุตสาหกรรมจะนะ "เมืองต้นแบบอุตสาหกรรมก้าวหน้าแห่งอนาคต" คืออะไร โดยมีแผนพัฒนาประกอบด้วย

 นิคมอุตสาหกรรม - พื้นที่ไม่ต่ำกว่า 7,000 ไร่ 
 พื้นที่ผลิตไฟฟ้า - พื้นที่ 5,400 ไร่ สำหรับโรงไฟฟ้าก๊าซธรรมชาติเหลว ที่จะเชื่อมต่อกับโรงไฟฟ้าจะนะเดิม และโซลาร์ฟาร์ม
 ท่าเรือน้ำลึก
 รถไฟรางคู่เชื่อมต่อกับสถานีรถไฟวัดควนมิตร
# วัดม่อนทรายนอน
วัดม่อนทรายนอน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหลวงใต้ อำเภองาว จังหวัดลำปาง ที่ดินตั้งวัดมีเนื้อที่ 6 ไร่ 1 งาน 88 ตารางวา

วัดม่อนทรายนอน หรือ วัดดอย ตั้งวัดเมื่อ พ.ศ. 2386 ในสมัยพระยาน้อยอินท์ เจ้าผู้ปกครองนครลำปาง ตรงกับรัชสมัยพระบาทสมเด็จพระนั่งเกล้าเจ้าอยู่หัว ชื่อของวัดมาจากชื่ดอยม่อนทรายนอน ซึ่งมีตำนานเล่าว่าอดีตของพระพุทธเจ้าที่เสวยพระชาติเป็นทรายคำหรือเนื้อทราย เมื่อนายพรานออกป่าล่าสัตว์และได้พบทรายคำจึงไล่ล่า ทรายคำได้วิ่งหนีโดยได้คาบมะม่วงลูกหนึ่งไว้ด้วยความเหน็ดเหนื่อยจึงได้หยุดนอนพักและได้คายมะม่วงลูกนั้นไว้บนม่อนดอยลูกหนึ่ง ซึ่งต่อมาม่อนดอยลูกนั้นจะได้ชื่อว่า ม่อนทรายนอน และมะม่วงลูกนั้นได้เจริญงอกงามกลายเป็นต้นใหญ่ วัดประดิษฐานองค์พระธาตุม่อนทรายนอน ในวันที่ 17 เมษายน ของทุกปีจะมีประเพณีตานตุงซาววา วัดได้รับพระราชทานวิสุงคามสีมาเมื่อวันที่ 9 สิงหาคม พ.ศ. 2553

อาคารเสนาสนะประกอบด้วย กุฏิ วิหารทรงล้านนาแบบเปิดข้าง ต่อมาได้สร้างวิหารหลังใหม่ขึ้นแทนวิหารหลังเก่าในปี พ.ศ. 2539 และศาลาอเนกประสงค์ ปูชนีย์วัตถุมีพระพุทธรูปทองเหลือง พระเจ้าทันใจ และเจดีย์บรรจุพระเกศาของสมเด็จพระสัมมาสัมพุทธเจ้า 

รายนามเจ้าอาวาส
 พระน้อยสจจญาโณ
 พระส่วยละ
 พระสุนทร
 พระน้อย
 พระครูสถิตธรรมพิทักษ์ (มานะ ฐานรโต)
# ทางด่วนปักกิ่ง–คุนหมิง
ทางด่วนปักกิ่ง–คุนหมิง  หรือที่เรียกกันทั่วไปว่า ทางด่วนจิงคุน  เป็นทางด่วนที่เชื่อมต่อปักกิ่ง กับคุนหมิงในมณฑลยูนนาน มีระยะทาง  ทางด่วนสายนี้แล้วเสร็จตลอดทั้งสายในปี 2018

 เส้นทาง 
ทางด่วนปักกิ่ง–คุนหมิงเริ่มต้นจากปักกิ่ง เมืองหลวงของสาธารณรัฐประชาชนจีน สิ้นสุดที่คุนหมิง ในมณฑลยูนนาน ผ่านเมืองที่สำคัญดังต่อไปนี้

 ปักกิ่ง
 ฉือเจียจวง มณฑลเหอเป่ย์
 ไท่หยวน มณฑลชานซี
 ซีอาน มณฑลฉ่านซี
 เฉิงตู มณฑลเสฉวน
 คุนหมิง มณฑลยูนนาน
# อำเภอกลาง (เทศมณฑลแควอร์)
อำเภอกลางแห่งเทศมณฑลแควอร์  เป็นอำเภอในเทศมณฑลแควอร์ จังหวัดฟอร์ส ประเทศอิหร่าน จากสำมะโน พ.ศ. 2549 อำเภอนี้มีประชากร 72,423 คนใน 15,570 ครัวเรือน อำเภอนี้มีเมืองเพียงเมืองเดียวคือแควอร์ และมี 3 ตำบลคือ ตำบลแฟร์เมชคอน, ตำบลแควอร์ และตำบลแทซูจ
# เคาน์เตสซูซีแห่งโรเซินบอร์ก
เคาน์เตสซูซีแห่งโรเซินบอร์ก  ประสูติเมื่อวันที่ 20 กุมภาพันธ์ พ.ศ. 2493 เป็นสมาชิกพระองค์หนึ่งแห่งพระราชวงศ์เดนมาร์ก โดยเป็นพระชายาใน เคานต์อิงกอล์ฟแห่งโรเซินบอร์ก พระญาติชั้นที่ 1 ใน สมเด็จพระราชินีนาถมาร์เกรเธอที่ 2 แห่งเดนมาร์ก โดยทรงเสกสมรสกันเมื่อวันที่ 7 มีนาคม พ.ศ. 2541 โดยได้ดำรงบรรดาศักดิ์ เคาน์เตสแห่งโรเซินบอร์ก พระชายา ไม่มีพระบุตร ซึ่งก่อนที่พระองค์จะเสกสมรสเข้ามาในพระราชวงศ์แห่งเดนมาร์ก ทรงป็นทนายความในสำนักงานกฎหมายของพระองค์เองมาหลายปี
# จีนไทเปในโอลิมปิกฤดูหนาว 2022
จีนไทเป จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติจีนไทเปเป็นตัวแทนจีนไทเปในการส่งนักกีฬาเข้าร่วมแข่งขันทั้งหมดจำนวน 4 คน ใน 3 ชนิดกีฬา

 นักกีฬาที่เข้าร่วม 

กีฬาชายหญิงรวม   1  0  1 รวม  1  0  1

 สกีลงเขา 

ผลการแข่งขันดังนี้ :

นักกีฬารายการอุ่นเครื่องก่อนรองฯรอบรองฯชิงชนะเลิศผลอันดับผลอันดับผลอันดับผลอันดับ
# ประเทศอินเดียในโอลิมปิกฤดูหนาว 2022
ประเทศอินเดีย จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติอินเดียเป็นตัวแทนประเทศอินเดียในการส่งนักกีฬาเข้าร่วมแข่งขันทั้งหมดจำนวน 1 คน ใน 0 ชนิดกีฬา

 นักกีฬาที่เข้าร่วม 

กีฬาชายหญิงรวม   1  0  1 รวม  1  0  1

 สกีลงเขา 

ผลการแข่งขันดังนี้ :

นักกีฬารายการฮีทรอบก่อนรองฯรอบรองฯชิงชนะเลิศผลอันดับผลอันดับผลอันดับผลอันดับอารีฟ คานสลาลอม
# ประเทศคีร์กีซสถานในโอลิมปิกฤดูหนาว 2022
ประเทศคีร์กีซสถาน จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติคีร์กีซสถานเป็นตัวแทนประเทศคีร์กีซสถานในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา

 นักกีฬาที่เข้าร่วม 

กีฬาชายหญิงรวม   1  0  1 รวม  1  0  1

 สกีลงเขา 

ผลการแข่งขันดังนี้ :

นักกีฬารายการฮีทรอบก่อนรองฯรอบรองฯชิงชนะเลิศผลอันดับผลอันดับผลอันดับผลอันดับ
# กุนนูร
กุนนูร (,) เป็นตลุกและเทศบาลในอำเภอนีลกิริ รัฐทมิฬนาฑู มีประชากร 45,494 คนตามสำมะโนปี 2011 ประชากรราว 28% และ 23% เป็นวรรณะกำหนดและชนเผ่ากำหนดตามลำดับ อัตราการรู้หนังสือเฉลี่ยอยู่ที่ 84.79% มีบ้านเรือน 12,384 หลังคาเรือน และประชากรที่ประกอบอาชีพจำนวน 17,421 คน

เมืองกุนนูรเป็นเมืองที่มีประชากรมาที่สุดอันดับสองบนเทือกเขานีลกิริ รองจากเมืองอูฏฏิ ที่ตั้งที่ว่าการอำเภอ ประชากรของกุนนูร 61.81% เป็นชาวฮินดู, 23.99% เป็นคริสต์ศาสนิกชน และ 13.01% เป็นมุสลิม

สถานที่ท่องเที่ยวสำคัญของกุนนูรคือสวนซิม (Sim's Park) สวนพฤกษศาสตร์ขนาด 12 เฮกตาร์ มีพันธุ์ไม้มากกว่า 1,000 สายพันธุ์ และมีส่วนที่จัดเป็นสวนแบบญี่ปุ่น จุดชมวิวจมูกโลมา ตั้งอยู่ราว 10 กิโลเมตรจากกุนนูร เป็นจุดชมวิวที่เห็นทิวเทือกเขานีลกิริกับน้ำตกคัตเตอรีน, จุดชมวิวหินลัมบ์, ป้อมดรูกสมัยติปูสุลตาน และน้ำตกลอว์
# ประเทศติมอร์-เลสเตในโอลิมปิกฤดูหนาว 2022
ประเทศติมอร์-เลสเต จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติติมอร์-เลสเตเป็นตัวแทนประเทศติมอร์-เลสเตในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา

 นักกีฬาที่เข้าร่วม 

กีฬาชายหญิงรวม สกีลงเขา  10 1 รวม  10 1

 สกีลงเขา 

ผลการแข่งขันดังนี้ :

นักกีฬารายการRun 1Run 2รวมผลอันดับผลอันดับผลอันดับโยฮัน เกาต์ กอนคาลเวสสลาลอมยักษ์ชาย1:21.5252สลาลอมชาย1:15.48521:09.19452:24.6745
# การเลือกตั้งสมาชิกสภาผู้แทนราษฎรจังหวัดนครศรีธรรมราช เขต 3 แทนตำแหน่งที่ว่าง พ.ศ. 2564
การเลือกตั้งสมาชิกสภาผู้แทนราษฎรจังหวัดนครศรีธรรมราช เขต 3 แทนตำแหน่งที่ว่าง พ.ศ. 2564 เป็นการเลือกตั้งสมาชิกสภาผู้แทนราษฎรจังหวัดนครศรีธรรมราชแทนที่นายเทพไท เสนพงศ์ ที่ศาลรัฐธรรมนูญมีคำวินิจฉัยให้พ้นจากตำแหน่ง โดยกำหนดให้มีการเลือกตั้งในวันที่ 7 มีนาคม พ.ศ. 2564

 ที่มา 
เมื่อวันที่ 16 กันยายน พ.ศ. 2563 ศาลรัฐธรรมนูญได้มีมติรับคำร้องที่คณะกรรมการการเลือกตั้ง (กกต.) ขอให้ศาลรัฐธรรมนูญวินิจฉัยสมาชิกภาพของนายเทพไทเนื่องจากถูกศาลจังหวัดนครศรีธรรมราชตัดสินจำคุก 2 ปีและตัดสิทธิเลือกตั้งเป็นเวลา 10 ปี โดยศาลได้มีคำสั่งให้นายเทพไทหยุดปฏิบัติหน้าที่จนกว่าจะมีคำวินิจฉัยเป็นอื่น และในวันที่ 27 มกราคม พ.ศ. 2564 ศาลรัฐธรรมนูญได้มีคำวินิจฉัยให้นายเทพไทพ้นจากความเป็นสมาชิกสภาผู้แทนราษฎรคำวินิจฉัยของศาลรัฐธรรมนูญ คำวินิจฉัยที่ ๑/๒๕๖๔ เรื่อง คณะกรรมการการเลือกตั้งขอให้ศาลรัฐธรรมนูญวินิจฉัยตามรัฐธรรมนูญ มาตรา ๘๒ ว่าสมาชิกภาพของสมาชิกสภาผู้แทนราษฎรของ นายเทพไท เสนพงศ์ สิ้นสุดลง ตามรัฐธรรมนูญ มาตรา ๑๐๑ (๖) ประกอบมาตรา ๙๘ (๔) และมาตรา ๙๖ (๒) หรือไม่ (ระหว่าง คณะกรรมการการเลือกตั้ง ผู้ร้อง นายเทพไท เสนพงศ์ สมาชิกสภาผู้แทนราษฎร ผู้ถูกร้อง) จึงต้องจัดให้มีการเลือกตั้งใหม่ภายใน 45 วันนับตั้งแต่มีคำวินิจฉัย

 ผู้สมัคร 
คณะกรรมการการเลือกตั้งได้กำหนดวันรับสมัครรับเลือกตั้งสส. แทนตำแหน่งที่ว่างลงตั้งแต่วันที่ 11 – 15 กุมภาพันธ์ พ.ศ. 2564 โดยมีผู้สมัครดังต่อไปนี้

 พรรค ผู้สมัคร หมายเลข   กล้า  นายสราวุฒิ สุวรรณรัตน์  <center>1<center>   เสรีรวมไทย  ว่าที่ร้อยตรีอภิรัฐ รัตนพันธุ์  <center>2<center>   ประชาธิปัตย์  นายพงษ์สินธุ์ เสนพงศ์  <center>3<center>   พลังประชารัฐ  นายอาญาสิทธิ์ ศรีสุวรรณ  <center>4<center> 

 ผลการเลือกตั้ง
# ซาร์โค
ซาร์โคดีไวซ์  หรือ เพกาซอส  เป็นเครื่องการุณยฆาตประกอบด้วยแคปซูล (โลงศพ) พรินท์สามมิติ ที่สามารถถอดประกอบได้ ประกอบเข้าดับฐานซึ่งบรรจุถังไนโตรเจนเหลวเพื่อใช้ในการฆ่าตัวตายผ่านการขาดอากาศเหตุพิษแก๊สเฉื่อย ชื่อ "Sarco" มาจากสองพยางค์แรกของคำว่า "ซาร์โคฟากัส" (sarcophagus; โลงหิน) การนำแก๊สเฉื่อย ไนโตรเจน มาใช้ช่วยให้ผู้กระทำการฆ่าตัวตายไม่เกิดอาการตื่นกลัว, ไม่เกิดอาการหายใจไม่ออก และไม่เกิดความทรมานก่อนจะหมดสติ อาการกระเสือกกระสนก่อนหมดสติเหล่านี้เกิดขึ้นจากการตอบสนองต่อภาวะคาร์บอนไดออกไซด์สูง 

ซาร์โคเป็นผลงานประดิษฐ์ของฟิลิป นิชเชในปี 2017 นิชเชกล่าวไว้ในปี 2021 ว่าขณะนี้กำลังดำเนินการยื่นเรื่องต่อทางการของสวิตเซอร์แลนด์เพื่อนำเครื่องนี้มาใช้โดยถูกกฎหมายต่อไป

ประวัติ
ซาร์โคเป็นส่วนต่อขยายให้กับการฆ่าตัวตายจากการขาดออกซิเจนโดยการใช้ถุงคลุมศีรษะ การการุณยฆาตโดยถุงคลุมศีรษะไม่ได้รับความนิยมเนื่องจากปัญหาเรื่องสุนทรียภาพขณะเสียชีวิตรวมถึงความรู้สึกกลัวที่แคบที่เกิดจากการคลุมถุง นิชเชเรียกความกลัวเหล่านี้ว่าเป็น "ปัจจัยถุง" โดยเครื่องซาร์โคที่เขาประดิษฐ์ขึ้นมีเป้าหมายหนึ่งเพื่อแก้ไขปัญหานี่

กลไก
ผู้ที่จะเข้าใช้งานเครื่องซาร์โคจะต้องผ่านการประเมินด้านสุขภาพจิตทางออนไลน์ก่อน หากผ่านแบบประเมิน ผู้เข้าใช้งานจะได้รับรหัสเข้าใช้เครื่องซาร์โคที่จะใช้งานได้ภายใน 24 ชั่วโมง

ผู้ใช้งานสามารถเลือกได้ว่าจะปิดม่านมืดหรือดูวิวจากในเครื่องซาร์โค ซึ่งแบบดูวิวนั้น เครื่องซาร์โคจะถูกนำไปตั้งในสถานที่เปิดหรือสถานที่ที่ผู้ใช้ต้องการเพื่อดูวิวไอ้ นิชเชยังเสริมอีกว่า "สถานที่ที่คุณเลือกจะตายเป็นหนึ่งในปัจจัยที่สำคัญที่สุดอย่างแน่นอน"

แคปซูลของซาร์โคจะลดระดับออกซิเจนลงอย่างรวดเร็ว ในขณะเดียวกันยังคงระดับคาร์บอนไดออกไซด์ในระดับต่ำเท่าเดิม เมื่อเครื่องเริ่มทำงาน ไนโตรเจนเหลวขนาด 4 ลิตรจะถูกปล่อยออกมาในแคปซูล ส่งผลให้ออกซิเจนลดต่ำลงถึง 5% ภายในหนึ่งนาที นิชเชระบุว่า "เมื่อผู้ใช้งานกดปุ่มเริ่มทำงาน แคปซูลจะค่อย ๆ เต็มไปด้วยไนโตรเจน ผู้ใช้งานจะเริ่มรู้สึกเวียนหัวนิดหน่อย ก่อนจะหมดสติอย่างรวดเร็วและเสียชีวิต"

การออกแบบและผลิต
เครื่องซาร์โคเป็นผลงานออกแบบร่วมโดยนิชเชกับ Alexander Bannink นักออกแบบอุตสาหกรรมชาวดัตช์

ซาร์โคเป็นเครื่องที่ได้จากการพรินท์สามมิติประกอบชิ้นส่วนกัน และสามารถปรับขนาดได้ในซอฟต์แวร์ออกแบบเพื่อให้ตรงกับความต้องการของลูกค้า นิชเชเคยกล่าวว่าการออกแบบนั้นมีเป้าหมายให้ออกมาคล้ายกับยานอวกาศ เพื่อให้ผู้ใช้เกิดความรู้สึกเหมือนกำลังเดินทางไปยัง "เบื้องหน้าอันเวิ้งว้าง" (great beyond)

นิชเชมีแผนที่จะปล่อยโมเดลในรูปโมเดลโอเพนซอร์สภายในปี 2019

คำวิจารณ์
มีการวิพากษ์วิจารณ์ว่าเครื่องซาร์โคเป็น "แค่ห้องรมแก๊สที่มีแต่คนอวย" (just a glorified gas chamber) รวมไปถึงบางส่วนที่กังวลว่าเครื่องนี้อาจมีส่วนสนับสนุนการฆ่าตัวตาย
# พิปิน ราวัต
พลเอก พิปิน ลักษมัณ สิงห์ ราวัต (Bipin Laxman Singh Rawat, ; 16 มีนาคม 1958 – 8 ธันวาคม 2021) เป็นนายทหารประจำกองทัพอินเดียhttps://twitter.com/IAF_MCC/status/1468559355868028936 เสนาธิการกลาโหม (CDS) คนแรกของอินเดีย เข้ารับตำแหน่งในปี 2020 ก่อนหน้านี้เขาเคยเป็นประธานคณะกรรมการเสนาธิการคนที่ 57 และคนสุดท้าย และประธานเสนาธิการทหารบก 

ราวัตเสียชีวิตในวันที่ 8 ธันวาคม 2021 จากอุบัติเหตุเฮลิคอปเตอร์ Mi-17 ในรัฐทมิฬนาฑู
# ผู้ใหญ่สันต์ กำนันศรี
ผู้ใหญ่สันต์ กำนันศรี"นุ้ย-แท่ง-กัน-สไมล์" นำทีมขนความสนุก "ผู้ใหญ่สันต์ กำนันศรี"กัน-สไมล์-อินเตอร์ นำทีมออกสเตปแดนซ์ โชว์สกิลเท้าไฟ "ผู้ใหญ่สันต์ กำนันศรี" เป็นละครโทรทัศน์ไทย ผลิตโดย เดอะ วัน เอ็นเตอร์ไพรส์ นำแสดงโดย ศักดิ์สิทธิ์ แท่งทอง"แท่ง-นุ้ย" หวิดวางมวยกลางขบวนผ้าป่า เปิดฉาก "ผู้ใหญ่สันต์ กำนันศรี" , สุจิรา อรุณพิพัฒน์, นภัทร อินทร์ใจเอื้อ“กัน-สไมล์” คัฟเวอร์เพลงสนุกๆ “คิดอะไรอยู่” ลงในละคร “ผู้ใหญ่สันต์ กำนันศรี”, ภาลฎา ฐิตะวชิระ, เต๋า ภูศิลป์, ฮาย ชุติมา, รุ่งรดา รุ่งลิขิตเจริญ ร่วมด้วยนักแสดงมากฝีมืออย่างคับคั่ง เช่น วราวุธ โพธิ์ยิ้ม, มิ้วส์ อรภัสญาน์, ศักราช ฤกษ์ธำรงค์, เกริก ชิลเลอร์, ตี๋ ดอกสะเดา, จตุรงค์ โพธาราม, วรินทร รัตนสรรค์, ตระการ พันธุมเลิศรุจี, วรินทราย เจียรนันทรานนท์, องุ่น ดวลเพลงชิงทุน ฯลฯ เรื่องนี้ใช้วิธีถ่ายทำไปพร้อม ๆ กับออกอากาศ กำกับโดย พงษ์ศักดิ์ ฉิมเจริญ, คมกริช สุวรรณเวียง ออกฉายตอนแรก 3 พฤษภาคม พ.ศ. 2564 ทางช่องวัน

 นักแสดง 
 ละครโทรทัศน์ พ.ศ. 2564 ตัวละคร  นักแสดงหลัก ผู้ใหญ่สันต์ สิงอุไร ศักดิ์สิทธิ์ แท่งทอง กำนันศรี หงษ์แก้ว สุจิรา อรุณพิพัฒน์ โอ่ง หงษ์แก้ว นภัทร อินทร์ใจเอื้อ วรรณนภา ทวีวงษ์ (วิว) ภาลฎา ฐิตะวชิระ สิบตำรวจเอก อภิรัตน์ หินแก้ว (หมู่เต้) เต๋า ภูศิลป์ อลิสา วัชวงค์ (ครูข้าว) ฮาย ชุติมา วุ้น ทวีวงษ์ รุ่งรดา รุ่งลิขิตเจริญ ตัวละคร  นักแสดงสมทบ ยงยุทธ มณีแก้ว (เฮียย้ง) เกริก ชิลเลอร์ ยอร์ช มณีแก้ว วราวุธ โพธิ์ยิ้ม ยาหยี มณีแก้ว	 มิ้วส์ อรภัสญาน์ สามารถ สง่าหมาย (ไก่) ตี๋ ดอกสะเดา พันตำรวจเอก สุวิทย์ วัชวงค์ (ผู้กำกับสุวิทย์) จตุรงค์ โพธาราม ไอ้ปื้ด วรินทร รัตนสรรค์ ฉัตรชัย หงษ์แก้ว (นายฉัตร) ตระการ พันธุมเลิศรุจี จารุณี สง่าหมาย (เจี๊ยบ) วรินทราย เจียรนันทรานนท์  น้อยหน่า องุ่น ดวลเพลงชิงทุน เนียม ฐิติพล สวัสดิ์ศรี สง่า หอย สุภาพบุรุษสุดซอย ตัวละคร  นักแสดงรับเชิญ สมพงษ์ ทวีวงษ์ (กำนันพงษ์) ศักราช ฤกษ์ธำรงค์ แชมป์ สุธน บู่สามสาย ไพโรจน์ น้อยพลาย (ผู้ใหญ่รฐ) ไจแอนท์ เชิญยิ้ม ครูมะลิ หมวย ชวนชื่น คุณไพศาล จักรกฤษณ์ อำมรัตน์ ฤทธิ์ ตู่ วังผา ผู้ใหญ่อ๊อด นิธิโรจน์ สิมะกำธรณ์ นายชีพ  อาท ลำนารายณ์ ผู้กองวุฒิ จารุวัธน์ ทองโบราณ จักรกริช สุพัฒน์ผล กิตติพล เกศมณี ภคชนก์ โวอ่อนศรี (แฟรงค์) ภคชนก์ โวอ่อนศรี มีนตรา อินทิรา มีนตรา อินทิรา ลุงแช่ม กฤตภาส จันทนะโพธิ ผู้ใหญ่นก ไพโรจน์ น้อยพลาย ป้าที่ทำชุดชั้นในหล่น ชลมารค ธ.เชียงทอง ผู้จัดการในห้างเครื่องสีข้าว สหภูมิ โตตรึงทรัพย์ แมน มานะ ชานนท์ ร้อยตำรวจโท เมษ วรมัน (หมวดเมษ) จตุพร หนูเนียม ชาวบ้านดอนแจ่ม  ชินธันย์ เธียรกิตติพงษ์ พี่ติ่ง ณัฐพล โกษากุล ไมเคิล (ช่างซ่อมแอร์ที่โรงแรม) สุเทพ สีใส ลุงแก่  ธัญชนก ตวงมุกดา ไอ้กบ  นิพน จิตเกิด ก้อง (มือปืน) พุฒิพงษ์ จีรังกุลฤทธิ์ ผู้ประกาศข่าวเที่ยงช่องวัน พีรวัส อัฐนาค กิตติ (พัสดุที่คอนโดเดอะวันเพลส) บิ๊ก รักครอบครัว สันต์ (วัยรุ่นตอนจบ)  ชวินโรจน์ ลิขิตเจริญสกุล ศรี (วัยรุ่นตอนจบ) ภาวดี คุ้มโชคไพศาล
# เหตุเฮลิคอปเตอร์มิล เอ็มไอ-17 ของกองทัพอินเดียตก พ.ศ. 2564
ในวันที่ 8 ธันวาคม 2021 เฮลิคอปเตอร์ขนส่ง มิล เอ็มไอ-17 วี 5 ของกองทัพอากาศอินเดียตกใกล้กับเมืองกุนนูร ระหว่างโกยัมบุตตูรกับเวลลิงตันกันโตนเมนต์ในรัฐทมิฬนาฑู หลังออกเดินทางจากสถานีกองทัพอากาศสุลูร ในบรรดาผู้เสียชีวิต 13 คนบนเครื่องมีเสนาธิการกลาโหม นายพลพิปิน ราวัต และภรรยา มธุลิกา ราวัต

เหตุการณ์
เมื่อเวลาราว 12:00 น. ตามเวลาท้องถิ่น เฮลิคอปเตอร์มิล เอ็มไอ-17 วี 5 ของกองทัพอากาศอินเดีย ออกเดินทางโดยมีผู้โดยสาร 10 คน และเจ้าหน้าที่บนเครื่อง 4 คน จากสถานีกองทัพอากาศสุลูร มุ่งหน้าวิทยาลัยเสนาธิการกลาโหม (DSSC) ในเมืองเวลลิงตัน รัฐทมิฬนาฑู วิงคอมมานเดอร์ พี. เอส. จาวหัน (P. S. Chauhan) เป็นผู้ควบคุมยาน และมีผู้ช่วยกัปตัน เค. สิงห์ (K. Singh), ทาส เอ. และ ประทีป เอ. (Das and Pradeep A.) เป็นเจ้าหน้าที่การบินบนเครื่อง โดยมีจุดมุ่งหมายเพื่อขนส่งนายพล นายพลพิปิน ราวัต และภรรยา มธุลิกา ราวัต ผู้จะเดินทางไปยัง DSSC เพื่อพบปะกับสมาชิกของวิมยาลัย

เมื่อเวลาราว 12:20 น. ตามเวลาท้องถิ่น อากาศยานตกบริเวณพื้นที่กัตเตรี-นันจัปปันจัตรัม (Katteri-Nanchappanchathram) ในเมืองกุนนูร อำเภอนิลคีรี รัฐทมิฬนาฑู ราว 10 กิโลเมตรก่อนถึงจุดหมายปลายทาง ศูนย์ควบคุมการบินขาดการติดต่อตั้งแต่เวลา 12:22 น. จึงมีคำสั่งให้ออกค้นหาในเวลา 12:25 น. กองทัพอากาศประกาศยืนยันว่านายพลราวัตโดยสารอยู่บนเครื่องลำที่เกิดเหตุในเวลา 13:53 น. ผ่านทางทวิตเตอร์

 การเสียชีวิต 
กองทัพอากาศรายงานผู้เสียชีวิตรวม 13 คน รวมทั้งนายพลราวัตและภรรยา ร่างทั้งหมดได้รับการกู้ในเวลา 21:30 น. กรุณปกัปตัน วรุณ สิงห์ (Varun Singh) เจ้าหน้าที่จาก DSSC เป็นผู้รอดชีวิตคนเดียวจากเหตุการณ์ และถูกส่งตัวไปเข้ารับการผ่าตัดที่เมืองเวลลิงตันทันที
# อัครมหาเสนาบดี
อัครมหาเสนาบดี  อาจหมายถึง

 อัครมหาเสนาบดี (ประเทศจีน)
 อัครมหาเสนาบดีเดนมาร์ก
 อัครมหาเสนาบดีฝรั่งเศส
# อัครเสนาบดี
อัครเสนาบดี  อาจหมายถึง

 อัครเสนาบดีเยอรมนี
 อัครเสนาบดีออสเตรีย
 อัครเสนาบดีสวิตเซอร์แลนด์
# เจ้าหญิงไธราแห่งเดนมาร์ก (พ.ศ. 2396-2476)
เจ้าหญิงไธราแห่งเดนมาร์ก หรือ มกุฎราชกุมารีไธราแห่งฮันโนเฟอร์  ประสูติเมื่อวันที่ 29 กันยายน ค.ศ. 1853 เป็นพระราชธิดาใน พระเจ้าคริสเตียนที่ 9 แห่งเดนมาร์ก และ ลูอีเซอแห่งเฮ็สเซิน-คัสเซิล เป็นพระราชขนิษฐาใน สมเด็จพระเจ้าเฟรเดอริกที่ 8 แห่งเดนมาร์ก อเล็กซานดราแห่งเดนมาร์ก และ จักรพรรดินีมารีเยีย เฟโอโดรอฟนาแห่งรัสเซีย (ดักมาร์แห่งเดนมาร์ก) ส่งผลให้พระนางเป็นสมเด็จพระราชปิตุจฉา (อาหญิง) และ สมเด็จพระราชมาตุจฉา (น้าหญิง) ใน พระเจ้าคริสเตียนที่ 10 แห่งเดนมาร์ก สมเด็จพระราชาธิบดีโฮกุนที่ 7 แห่งนอร์เวย์ สมเด็จพระเจ้าจอร์จที่ 5 แห่งสหราชอาณาจักร และ จักรพรรดินิโคลัสที่ 2 แห่งรัสเซีย และเป็นพระอัยยิกา (ย่า) ของ สมเด็จพระราชินีฟรีแดรีกีแห่งกรีซ เป็นพระปัยยิกา (ยายทวด) ใน สมเด็จพระราชาธิบดีคอนสแตนตินที่ 2 แห่งกรีซ และ สมเด็จพระราชินีโซเฟียแห่งสเปน พระนางทรงเข้าพระราชพิธีอภิเษกสมรสกับ เจ้าชายเออร์เนสต์ ออกัสตัส มกุฎราชกุมารแห่งฮันโนเฟอร์ ดยุกที่ 3 แห่งคัมบาร์ลันด์และเทวิอ็อตเดล เมื่อวันที่ 21 - 22 ธันวาคม ค.ศ. 1878 รับพระราชทานพระราชอิสริยยศ เจ้าหญิงมกุฎราชกุมารีแห่งฮันโนเฟอร์ ดัชเชสแห่งคัมบาร์ลันด์และเทวิอ็อตเดล พระวรชายา มีพระบุตรคือ 
เจ้าหญิงมารี ลูอีสแห่งฮันโนเฟอร์
เกออร์ค วิลเฮ็ล์ม รัชทายาทแห่งฮันโนเฟอร์
เจ้าหญิงอเล็กซานดราแห่งฮันโนเฟอร์ (พ.ศ. 2425-2506)
เจ้าหญิงโอลกา
เจ้าชายคริสเตียน
แอ็นสท์ เอากุสท์ ดยุกแห่งเบราน์ชไวค์

ภายหลังการสิ้นพระชนม์ของพระสวามีเมื่อวันที่ 14 พฤศจิกายน ค.ศ. 1923 พระนางก็ดำรงพระชนม์ชีพมาได้หลังจากนั้น 10 ปี พระนางก็สิ้นพระชนม์ลงเมื่อวันที่ 26 กุมภาพันธ์ ค.ศ. 1933 พระชนมายุได้ 79 ปี ณ กมุนเดิน ประเทศออสเตรีย
# นิคมอุตสาหกรรมมาบตาพุด
thumb|upright|เปลวไฟแก๊สโรงงานปตท. ที่มาบตาพุด

นิคมอุตสาหกรรมมาบตาพุด  เป็นนิคมอุตสาหกรรมขนาดใหญ่ในตำบลมาบตาพุด อำเภอเมืองระยอง จังหวัดระยอง ประเทศไทย ซึ่งเป็นส่วนหนึ่งของเขตเศรษฐกิจชายฝั่งทะเลภาคตะวันออกของประเทศไทย โดยเป็นนิคมอุตสาหกรรมที่ใหญ่ที่สุดของประเทศและเป็นศูนย์กลางอุตสาหกรรมปิโตรเคมีที่ใหญ่เป็นอันดับแปดของโลก นิคมอุตสาหกรรมนี้เปิดดำเนินการใน พ.ศ. 2533 และบริหารงานโดยการนิคมอุตสาหกรรมแห่งประเทศไทย ซึ่งเป็นรัฐวิสาหกิจในสังกัดกระทรวงอุตสาหกรรม

มาบตาพุดประกอบด้วยนิคมอุตสาหกรรม 5 แห่ง, ท่าเรือน้ำลึก 1 แห่ง และโรงงาน 151 แห่ง รวมถึงโรงงานปิโตรเคมี, โรงกลั่นน้ำมัน, โรงไฟฟ้าถ่านหิน ตลอดจนโรงงานผลิตเหล็กและเหล็กกล้า โดยมีพื้นที่ 166 ตารางกิโลเมตร อนึ่ง พื้นที่นี้มีชุมชนเกษตรกรรมและที่อยู่อาศัยประมาณ 30 แห่ง ซึ่งมีผู้อยู่อาศัยมากกว่า 49,000 คน

 ปัญหาสิ่งแวดล้อม 
สถาบันทรัพยากรโลกระบุว่า "มาบตาพุดเป็นหนึ่งในพื้นที่ที่มีพิษร้ายแรงที่สุดในประเทศไทย โดยมีประวัติมลพิษทางอากาศและทางน้ำ, อุบัติเหตุทางอุตสาหกรรม, การทิ้งขยะอันตรายอย่างผิดกฎหมาย ตลอดจนผลกระทบต่อสุขภาพที่เกี่ยวข้องกับมลภาวะ เช่น มะเร็ง และพิการแต่กำเนิด”

ใน พ.ศ. 2550 ชุมชน 11 ชุมชนในเขตมาบตาพุดได้ยื่นฟ้องคณะกรรมการสิ่งแวดล้อมแห่งชาติ (สวล.) โดยกล่าวหาว่าคณะกรรมการกำหนดมาบตาพุดและบริเวณใกล้เคียงเป็นเขตควบคุมมลพิษอย่างไม่เหมาะสม องค์การชุมชนได้ยื่นฟ้องต่อคณะกรรมการสิ่งแวดล้อมแห่งชาติและกระทรวงอื่น ๆ ของไทยอีกแปดแห่ง คดีนี้บริหารจัดการโดยเครือข่ายประชาชนภาคตะวันออก โดยเน้นไปที่ความล้มเหลวในการปฏิบัติตามขั้นตอนที่กำหนด รวมถึงการประเมินผลกระทบด้านสิ่งแวดล้อมและสุขภาพ ก่อนที่จะออกใบอนุญาตให้แก่โครงการอุตสาหกรรมใหม่ 76 โครงการ กระทั่งใน พ.ศ. 2552 ศาลปกครองสูงสุดได้พิพากษาระงับการพัฒนาโครงการ 65 โครงการในนิคมฯ มูลค่าประมาณ 8 พันล้านดอลลาร์สหรัฐ เนื่องจากการประเมินผลกระทบด้านสุขภาพไม่เพียงพอ และอนุญาตให้ 11 โครงการดำเนินการต่อไป แต่แล้วในที่สุด 74 โครงการจาก 76 โครงการที่โต้แย้งได้รับอนุญาตให้ดำเนินการต่อ

 เมื่อวันที่ 6 มีนาคม พ.ศ. 2543 เกิดแก๊สฟอสจีนรั่วที่โรงงานพลาสติกบริษัท ไทยโพลีคาร์บอเนต ทำให้คนงานเสียชีวิตสองคน และชาวบ้านเจ็บป่วยจำนวนมาก

 มาบตาพุดเป็นเขตควบคุมมลพิษตั้งแต่ พ.ศ. 2552THE STANDARD (2017) "บทสรุป 10 ปี คดีมาบตาพุด เขตควบคุมมลพิษกับต้นทุนราคาสูงลิ่วที่สังคมต้องจ่ายกันเอง" สืบคน ณ วันที่ 3 เมษายน พ.ศ.2566 https://thestandard.co/10-years-of-map-ta-phut-case/

 เกิดเหตุระเบิดที่โรงงานของบริษัทในเครือกรุงเทพ ซินธิติกส์ เมื่อ 5 พฤษภาคม พ.ศ. 2555 มีผู้เสียชีวิต 12 ราย กลุ่มเพื่อนแรงงานออกแถลงการณ์ห่วงใยต่อสถานการณ์ถังสารเคมีระเบิดบาดเจ็บอีก 129 ราย

 หนึ่งวันหลังจากการระเบิดของบริษัทในเครือกรุงเทพ ซินธิติกส์ ได้เกิดการรั่วไหลของสารเคมีที่โรงงานอดิตยา เบอร์ล่า เคมีคัลส์ ซึ่งทำให้มีผู้เข้ารับการรักษาในโรงพยาบาล 138 คน

 9 พฤษภาคม พ.ศ. 2567 นายนพพร เรือนมา จ.เชียงรายเสียชีวิตจากเหตุถังแก๊สโซลีน บริษัท มาบตาพุดแทงค์เทอร์มินัล จำกัด ระเบิด
# วัดรัตนตรัย
วัดรัตนตรัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองกระแชง อำเภอเมืองเพชรบุรี จังหวัดเพชรบุรี ที่ดินตั้งวัดมีเนื้อที่ 4 ไร่ 2 งาน อาณาเขตทิศเหนือจดชุมชนพระนครคีรี ทิศใต้จดวัดสระบัว ทิศตะวันออกจดทางสาธารณะ ทิศตะวันตกจดเชิงเขาวัง (พระนครคีรี) เจ้าอาวาสรูปปัจจุบัน คือ พระอธิการหวั่น จิรวฑฺโฒ (คุณนุ) 

วัดรัตนตรัยตั้งวัดเมื่อ พ.ศ. 2330 ได้พระราชทานวิสุงคามสีมา เมื่อ พ.ศ. 2380

อาคารเสนาสนะที่สำคัญ ได้แก่ อุโบสถกว้าง 7.50 เมตร ยาว 10 เมตร สร้างเมื่อ พ.ศ. 2380 เป็นอาคารคอนกรีตเสริมเหล็กทรงไทย หอสวดมนต์ กว้าง 6 เมตร ยาว 36 เมตร สร้างเมื่อ พ.ศ. 2527 เป็นอาคารครึ่งตึกครึ่งไม้ กุฏิสงฆ์ จำนวน 8 หลัง เป็นอาคารไม้ 6 หลัง ครึ่งตึกครึ่งไม้ 2 หลัง วิหาร กว้าง 7.50 เมตร ยาว 10 เมตร เป็นอาคารไม้ทรงไทย สร้างเมื่อ พ.ศ. 2399 โดยหน้าบันทำเป็นรูปพานรัฐธรรมนูญที่มีแสงส่องออกมา โดยมีเครื่องหมายอุณาโลมอยู่ด้านบนและบนคัมภีร์มีการระบุปี พ.ศ. 2482 และศาลาอเนกประสงค์ กว้าง 12 เมตร ยาว 12 เมตร สร้างเมื่อ พ.ศ. 2544 เป็นอาคารครึ่งตึกครึ่งไม้
# อันเดรอา อากิเลรา
อันเดรอา บิกโตเรีย อากิเลรา ปาเรเดส (เกิดวันที่ 27 เมษายน พ.ศ. 2544) เป็นนางแบบและนางงามชาวเอกวาดอร์ ได้รับตำแหน่งมิสแกรนด์เอกวาดอร์ และเป็นตัวแทนประเทศเอกวาดอร์ ในการประกวดเวทีมิสแกรนด์อินเตอร์เนชันแนล 2021 ณ กรุงเทพมหานคร, ประเทศไทย และเธอได้คว้ารางวัลรองชนะเลิศอันดับ 1 เมื่อวันที่ 4 ธันวาคม 2564 และเธอได้รับการแต่งตั้งให้ดำรงตำแหน่ง มิสซูปราเนชันแนลเอกวาดอร์ 2023 และเป็นตัวแทนประเทศเอกวาดอร์ ในการประกวดเวทีมิสซูปราเนชันแนล 2023 ณ มาวอปอลสกา, ประเทศโปแลนด์ และเธอได้คว้ารางวัลชนะเลิศ เป็น มิสซูปราเนชันแนล 2023 เมื่อวันที่ 14 กรกฎาคม 2566

 ประวัติ 
อันเดรอา เธอเกิดที่ประเทศเอกวาดอร์ เธอเป็นนางแบบและนางงามชาวเอกวาดอร์ กำลังศึกษาระดับปริญญาตรีทางด้านการแพทย์
 การประกวด 

 มิสแกรนด์เอกวาดอร์ 2021 
อันเดรอาได้เข้าร่วมการประกวดมิสแกรนด์เอกวาดอร์ 2021  และเธอก็สามารถเอาชนะสาวงามผู้เข้าประกวดทั้งหมด และคว้าตำแหน่งมิสแกรนด์เอกวาดอร์2021 ไปครองได้สำเร็จ และเธอจะเป็นตัวแทนของเอกวาดอร์ ในการประกวดมิสแกรนด์อินเตอร์เนชันแนล 2021 ในเดือนธันวาคม
 มิสแกรนด์อินเตอร์เนชันแนล 2021 
อันเดรอา เป็นตัวแทนของเอกวาดอร์ในการเข้าร่วมการประกวดมิสแกรนด์อินเตอร์เนชันแนล 2021 ที่ประเทศไทย และเธอได้รับรางวัลรองชนะเลิศอันดับที่ 1
# อำเภอซูแซน
อำเภอซูแซน  เป็นอำเภอในเทศมณฑลอีเซ จังหวัดฆูเซสถาน ประเทศอิหร่าน จากสำมะโน พ.ศ. 2549 อำเภอนี้มีประชากร 16,539 คนใน 2,871 ครัวเรือน อำเภอนี้ไม่มีเมืองแม้แต่แห่งเดียว และแบ่งออกเป็น 2 ตำบลคือตำบลซูแซเนกอร์บีและตำบลซูแซเนแชร์ฆี
# วัดท่านางหอม
วัดท่านางหอม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลน้ำน้อย อำเภอหาดใหญ่ จังหวัดสงขลา มีที่ดินตั้งวัดเนื้อที่ 20 ไร่ 93 ตารางวา มีที่ธรณีสงฆ์ 3 แปลง เนื้อที่ 20 ไร่ 80 ตารางวา

วัดท่านางหอมตั้งวัดวันที่ 9 สิงหาคม พ.ศ. 2210  ได้รับพระราชทานวิสุงคามสีมาเมื่อวันที่ 10 พฤษภาคม พ.ศ. 2323 เขตวิสุงคามสีมากว้าง 20 เมตร ยาว 60 เมตร ได้ผูกพัทธสีมาประมาณ พ.ศ. 2325 ทางวัดได้ให้ราชการสร้างโรงเรียนในที่ดินวัด คือ โรงเรียนวัดท่านางหอม (อุดมสาธุกิจอุปถัมภ์) เปิดทำการสอนครั้งแรกเมื่อ พ.ศ. 2474 แรกเริ่มใช้ศาลาการเปรียญในการเรียน

อาคารเสนาสนะที่สำคัญ ได้แก่ อุโบสถ กว้าง 20 เมตร ยาว 60 เมตร สร้างเมื่อ พ.ศ. 2492 โครงหลังคาทำด้วยไม้ มุงกระเบื้องดินเผา หน้าบันเป็นรูปพญาครุฑและช้างเอราวัณล้อมรอบด้วยลายไทย พื้นอุโบสถปูหินอ่อนมีลวดลาย ล้อมรอบด้วยกำแพงทำด้วยดินเผาเคลือบสีเขียว มีรูปยักษ์ยืนหน้าอุโบสถ ศาลาการเปรียญกว้าง 14 เมตร ยาว 23 เมตร สร้างเมื่อ พ.ศ. 2504  โครงสร้างหลังคามุงกระเบื้องเคลือบสี หน้าบันเป็นลายเทพนม กุฏิสงฆ์ จำนวน 9 หลัง เป็นอาคารครึ่งตึกครึ่งไม้และอาคารไม้ ศาลาวัดมีหน้าบันรูปเทวดาเทินพานรัฐธรรมนูญ เป็นงานปูนปั้นฝีมือช่างท้องถิ่น ล้อมรอบด้วยลายพันธุ์พฤกษา มีจารึกระบุปีว่า "2480 ปีฉลู"

ปูชนียวัตถุที่สำคัญ ได้แก่ พระประธานในอุโบสถ พระเพลากว้าง 2 เมตร สูง 3 เมตร ปางมารวิชัย พระสารีบุตร และพระโมคคัลลาน์ ขนาดสูง 1 เมตร พระพุทธรูปในศาลาการเปรียญพระเพลากว้าง 1 เมตร ปางสมาธิ สร้างเมื่อ พ.ศ. 2505 โดยคณะนางสมบูรณ์ ประธานราษฎร์นิกร นางสงวน รัตนประการ และนางพูนสุข ปรีชาพานิช เป็นพระพุทธรูปหล่อด้วยสัมฤทธิ์ และมีเจดีย์สูง 4 เมตร ก่ออิฐถือปูน บรรจุอัฐอดีตเจ้าอาวาส